钦定古今图书集成/明伦汇编/氏族典/第028卷 > 《廖用贤尚友录》 > 种岱
## 钦定古今图书集成/明伦汇编/氏族典/第028卷 > 《廖用贤尚友录》 > 种岱

按《后汉书种暠传》：“暠子岱，字公祖，好学养志，举孝廉
茂才，辟公府，皆不就，公车特征，病卒。初，岱与李固子
燮同征议郎，燮闻岱卒，痛惜甚，乃上书求加礼。岱曰：
臣闻仁义兴则道德昌，道德昌则政化明而万姓宁。
伏见故处士种岱，淳和达理，耽悦《诗》《书》，富贵不能回
其虑，万物不能扰其心。禀命不永，奄然殂殒。若不槃”
桓难进等辈，皆已公卿矣。昔先贤既没，有加赠之典；
《周礼》盛德，有铭诔之文。而岱生无印绶之荣，卒无官
谥之号，虽未建忠效用，而为圣恩所拔，遐迩具瞻，宜
有异赏。朝廷竟不能从。